GLOBAALNE TEMPERATUURIMUUTUS +1,8 °C
SEL SAJANDIL VÄLJA SURNUD LIIKIDE ARV + 411 227
Räägi mulle lõpust.
Lõpust?
Kus lõpeb ring?
See on pidevalt lõppemas ja algamas.
Me elame ja sureme oma hingetõmmetes nii kaua, kui maailm seda võimaldab.
Päevad veerevad meist üle
ja lähevad siis mööda.
Praegusest saab järgmine, kuni langeme.
Ja anname tagasi, mis võetud.
Kas seda tahtsidki teada?
Ma tahan kõike teada.
Hei, tiigrike.
Jäid telerit vaadates magama.
Vanaema luges mulle unejuttu. Lendavatest elevantidest.
Aga... nad ei saa päriselt lennata.
On ju?
Ei, kullake, neil olid londid, mitte tiivad.
Sa tead seda. Näitasin sulle pilte.
Tule, sõbrake. Lähme.
Loodan, et meil pole jälle oranž päev.
17. august 2046.
Colombias Calis kehtib päikeseloojanguni oranž häire.
Viibige võimalikult vähe väljas.
Meil pole sel hooajal ühtegi küürvaala.
Selline tunne, et jalutan mahajäetud majas ja hõigun, kas keegi on kodus.
Kui nad on seal kusagil, ei taha nad suhelda.
Meenutab sind, kui järele mõelda.
Nägin veel ühte randauhtumist.
Kolm tükki Farewell Spitis. Oskad sa aimata, miks?
Miks otsustaks üks terve,
imeilus loom oma elu lõpetada, kuna kogu maailm on pea peal?
- Ma ei tea, ütle sina. - Olgu, Marco.
- Võib-olla ma poleks pidanud helistama. - Olgu. Sa töötad konkurentide heaks, Bec.
See, mida sina palud, on tööstusspionaaž, mitte tööalane viisakus.
TomorrowZoo kardab väga häkkereid,
spioone ja vanu armukesi teistest ettevõtetest,
kes üritavad teavet hankida.
Allkirjastasime kindlasti ühesugused konfidentsiaalsuslepped.
Maailma loomad ja aeg on otsakorral.
Nappus on omaette väärtus.
Seda enam on põhjust teavet jagada.
Kui mul oleks midagi, annaksin sulle teada.
Teeksid ju minu heaks sama.
Sa teeksid ju, kas pole?
Mul oli üks.
Eelmisel nädalal. Aga siis ta jäi vakka.
Ma ei kuulnud temast päevade kaupa. Nüüd olen tast ilma.
Ookeani temperatuur ületab 32 kraadi. Hiilgevähilised on peaaegu kadunud.
Asi on selles, et toiduahel laguneb.
Kui ta ei naase, katkestavad nad meie programmi.
Hoian pöialt, Bec. Loodan, et ta tuleb tagasi.
Tore, et vähemalt üks on veel alles.
Hoiame ühendust.
Lisaks kuumusele ja õhukvaliteedile põhjustab ka emotsionaalne stress
suvesüdamega seotud südameprobleeme.
Ma tean.
Neli surma on seostatud termilise kardiomüopaatiaga,
mida nimetatakse ka „suvesüdameks“ ning mis tuleneb praegusest kuumalainest...
Lemmiklooma tervisemonitor lülitub välja.
Olgu, hoia ennast täna. Ja sa tead, mida tegema pead.
- Ema... - Hoida märki sinisena...
Ma tean. Seda saan ainult mina.
Ja kui märk on kollane?
- On aeg olla tasane. - Ja kui vilgub punaselt?
- Mõtlen häid mõtteid, endale omaselt. - Just nii.
Olgu.
Rebecca Shearer, arhivaar.
Tööandja: Menagerie2100. Tere tulemast. Valige sihtkoht.
Töökoht, Bahía Málaga.
Esita viimane suhtlus, arhiiviseanss 005.
Ma olen ema. Kas sina ka?
Neljakordne.
Millal viimase said?
Viis pööret enne praegust leidis ta tee meie maailma.
Mõistmiseta, kuid tahtmist täis.
Ta võttis oma koha mu naha vastas.
Olin tema jaoks toit, igas mõttes.
Tema oli minu jaoks eesmärk.
Kuidas sa teadsid, mida teha?
Minu ema tegi seda minu heaks.
Ta õpetas mind käima rada ja nägema probleeme.
- Hommikust, Ezra. - Tere hommikust.
Kuidas sul täna läheb?
Ja tead, milline päev täna on, eks?
Jah, oranž.
Nii et ära jää välja kauem kui 15 minutiks.
Tulekahju pole kustutatud ja õhukvaliteet on kehv.
Su süda vajab aga võimalikult palju hapnikku.
Hoiame märgi ikka sinise.
Kus su laps praegu on?
Ta kolis mu hääle kajast kaugemale.
Siis läks veel kaugemale.
Palusin kaugusel ta tagasi saata.
Ta eksis ära ja langes.
- Sa pole seda näinud. - Olen küll.
Pole võimalik!
Neid pole juba tuhandeid aastaid. Dinosaurustest saati.
- Kas ta näitas sulle ka dinosauruseid? - See on päris.
Mu ema nägi seda. See on ta töö. Ta uurib viimaseid allesjäänuid.
Tahad, ma peeretan ühe tiigri?
- Mis sul viga on? - Ole ettevaatlik, Ezra.
- Jah, valetaja. Punasega oled kutu. - Mu ema kohtus selle tiigriga! Päriselt!
Rebecca! Tere hommikust. Ma ei teadnud, et tagasi oled.
Juhtkond on juba kärsitu.
Kulutame siin palju aega ja raha.
Oskad öelda, mis toimub?
Kõik sujus hästi. Ta reageeris ilusti.
Aga viimased paar päeva pole ma temaga üldse ühendust saanud.
Huvitav, kas tegemist võib olla konkurentsiga nagu Virungas.
Anna mulle teada, kui peaksin juristid asjasse pühendama.
Kui TomorrowZoo segab su tööd...
Ümbritsev müra on lihtsalt vali, kaevandustegevus. Seal on palju lärmi.
Nii et vahetan täna sagedust. Ehk on sellest abi.
Sellega on nüüd juba kiire. Aeg on otsakorral.
Kui ta välja ilmub, annan talle teada.
Esita viimane suhtlus. 12. august. Hommik.
Teed, mida mu ema mulle õpetas, on aina keerulisem järgida.
Kas sul on ka nii?
Peata esitus.
Kus sa oled?
Käivita kõnemikrofon. Alusta taasesitust.
Määra edastusele kellaaeg ja kuupäev.
Vali Mahler, 10. sümfoonia, Adaadžo.
Küsisid mult eelmine kord mu ema kohta.
Ta nimi oli Eve.
Kuulen sinuga vesteldes tema häält.
Kõlad minu jaoks nagu tema.
Vanem naine, kellele meeldis istuda sõudepaadis
mõnel Berkshiresi järvel ja päikeseloojangul burbooni juua.
Mitte et sa sellest midagi teaks.
Ta rääkis, et kui ma tunnen end kurva või üksikuna,
võin kujutleda Gustav Mahlerit endaga suhtlemas
hoopis teisest ajastust.
Mahleri süda oli seda kirjutades murdumas.
Ta tütar oli aasta enne seda sarlakitesse surnud.
Elu tekitas temas selliseid helisid.
Mahler suri enne, kui selle esitlust kuulis.
Ta ei jõudnud isegi lõpuni.
Mu ema soovitas mul
selle peas lõpuni kirjutada.
Tahan nii väga, et tuleksid tagasi.
Persse.
37. aasta suvel oli nii palju tulekahjusid.
Mu teisel trimestril oli umbes 30 äärmiselt palavat päeva järjest.
Püüdsin jahedas olla. Elekter läks pidevalt ära, nii et...
Kas ta mõistab oma haiguse tõsidust?
Olete talle rääkinud?
Kas ta saab aru, et võib päikeselise päeva tõttu surra?
Ei, ma pole selleks õigeid sõnu leidnud.
Ta teab, et tal on suvesüda.
Ta teab, mis on äärmiselt palav päev ja et peab neid vältima.
Ta nimetab neid tühja südame päevadeks, mitte äärmiselt palavateks,
nii et jah, ta teab, et peab olema ettevaatlik.
Kas see juhtuski? Ta jäi liiga kauaks välja?
Ei, ta ei olnud väljas.
Tuleb välja, et mingid vanemad poisid kiusasid teda millegi pärast
ja see ärritas teda.
Põhjustas selle kõik.
Üks väike tüdruk oli temaga, kui sinna jõudsin.
Tal on samuti suvesüda.
Kuhu tulevik ka ei viiks, läheme sinna koos.
Seetõttu pakub Alpha Integrated Therapeutics teile uusimaid ravimeid...
Kas isal oli suvesüda ja ma pärisin selle temalt?
Ei, kullake.
Su isa sündis aastal 1999, tol ajal polnud kellelgi suvesüdant.
Pärisid oma isalt lahke ja suure südame.
Ja selle sama südame tõttu oli ta tormi ajal Manilas.
Maailm tegi su haigeks, sest meie tegime maailma haigeks.
Aga nüüd hakkab sul parem.
Koolis on üks tüdruk, kes ütles,
et suvesüdamega inimesed elavad vaid 30-aastaseks.
Nii et kuna saan järgmisel aastal kümme,
saan elada veel ainult kaks korda kümme aastat.
Ma ei usu seda.
Usun, et saad veel väga palju kordi kümme aastat elada.
Võib-olla oled nagu kass. Sul on üheksa elu.
- Kokku 90. - Just.
Ja olen kindel, et kui sa 30 saad,
on keegi sulle juba täiesti uue südame leiutanud.
Tere tulemast Talvekülma,
see on parim kaasav teraapia kuumaga seotud haiguste puhul.
TALVEKÜLM EHITA LUMEMEES
Ole nüüd, kohtunik. Miks ma mängida ei saa?
Kahju, semu.
Paistab, et läksid täna koolis liiga hoogu.
Aga ma tahan mängida. Talvekülm on nõme.
Alati ei saagi tervise hoidmine kuigi lõbus olla.
Aga su sõber Lola on siin.
VAJUTA SÕPRADE LEIDMISEKS
Tahad aidata, Ezra? Leidsin ta silmade jaoks nööbid.
Ema sõnul sa eksid.
Ta ütles, et saame mõlemad uued südamed.
Ja et ma elan 90-aastaseks.
See on Menagerie2100 turvatud ühendus.
Rebecca Shearer, arhivaar salvestusest KV1998N.
Kõik, mis sideliideses järgneb,
kuulub Menagerie2100-le.
18. august 2046. Kolm, kaks, üks.
Kui sa seda kuuled, palun vasta.
Noh.
Kui sa kuuled mind veel, palun vasta.
Kuulsin eile õhtul ühte isast.
Kus ta on?
Kui kusagil on mõni isane, aitan sul ta leida.
Tahan uuesti emaks saada.
Siinsamas, praegusel ajal.
Kas selleks on piisavalt toitu?
Kui isane on siin, siis peab olema.
Peab olema...
Lisa heli sõnavaraliidesesse.
Miks sina minu hääli teed? Pärast kõiki neid aastaid.
Olen su liiki kogu oma elu jälginud.
Te pakkusite mulle huvi.
Kas sa tead, mida huvi tähendab?
Kas ma olen sind taevaste alguses näinud?
- Kas sinu pärast on mõned meist langenud? - Ei.
Ei, ma ei teeks teile kunagi viga.
Tahan teilt õppida.
Oled jälginud. Tead, kuidas meil läheb.
Kas sa saaksid öelda, mida te vajate?
Meie, me kõik, jagame maailma.
Kõike, mis siin on.
Kui seda jääb vähemaks, jääb ka meid.
Kas teiega on ka nii?
Meie uued ei saa hingetõmmetega elada ja surra.
Nad jätavad meid ja lähevad kaugustesse.
Vaatame, kuidas nad kaovad.
Kõik minu omad on kadunud.
Otsin sulle süüa.
Pean ta leidma. Ta teab...
Lisa sõnastikuliidesesse.
Kui ta süüa ei leia, võime tast jälle ilma jääda. Ja isasest ka.
Äkki võiksime talle toitu pakkuda?
Täiskasvanud küürvaalad vajavad 1350 kilo toitu päevas.
- Peamiselt hiilgevähilisi, aga... - Ma ei teadnud.
Jah, sellel on ilmselgelt tagajärgi, mida peaksime ettevõttesiseselt arutama.
Hea on see, et ta tahab paarituda, see on osa ta siirdetsüklist,
nii et saaksime seda täpsemalt uurida, kui isane on
piisavalt tugev.
Temast saab kõigi meie arendatavate küürvaalade prototüüp.
- Hea töö, Becca. - Aitäh.
Toitu?
- See on keeruline. - Jah?
See ei jäta head muljet, kui kvaliteetse valgu
loomadele anname.
Aasias valitseb pagana põud. Inimesed on suremas.
Ja me toidame vaala inimestele mõeldud toitainetega,
et ta jutustaks meile söömisest ja keppimisest.
- Suhtekorralduse õudusunenägu. - Olgu. Arusaadav.
Pinnatemperatuur tõuseb. Hapestumine suureneb.
Lahest saab niikuinii surnud tsoon.
See on siin tõenäoliselt viimane hooaeg.
Peame sellega lihtsalt edasi liikuma.
Asjale punkti panema, enne kui kõik välja tuleb.
Nõus.
Küürvaala eksklusiivsusega tõrjume TomorrowZoo kohe mängust välja.
Anna mulle veel mõni öö.
„„Me oleme roosid,“ ütlesid roosid.
Ja kurbus sai temast võitu, sest tema lill oli talle öelnud,
et ta on ainus omasugune kogu universumis.
Ja siin oli neid 5000,
kõik ühesugused, ühesainsas aias.
„Mu lill oleks väga pahane,“ ütles ta endamisi,
„kui ta seda näeks.
Ta hakkaks kohutavalt köhima
ja teeskleks suremist, et vältida naerualuseks olemist.
Ja kui ma...
Ja mina peaksin teesklema,
et põetan ta elule tagasi.
Sest kui ma seda ei teeks,
siis ka minu alanduseks
lasekski ta endal päriselt surra.““
- Tahad, loen ise edasi, ema? - Ei, ei, ei.
Ma... Sina jääd siia.
Mina mitte. Nii et praegu on vanaema kord.
„Ta jätkas meenutamist.
- „Arvasin, et olen rikas, mul on ju lill...““ - See meeldib sulle, mis?
„„...millesarnast pole mujal maailmas.““
Kas see vaal, kellega sa räägid, kõlab samamoodi nagu orangutan?
Ei, andsin orangutanile su isa hääle, sest ma igatsesin teda.
Kuidas siis vaal kõlab?
Nagu vanaema Eve.
Ei, aga kuidas ta päriselus kõlab?
Tahad kuulda?
Esita KV1998. Põhisõnavara.
Mida ta räägib?
Ta ütleb: „Kes küll on see väike inimene, Ezra,
keda ma nii väga armastan?“
Kui ma läinud olen, kas annad ka mõnele loomale minu hääle?
Ei, kullake. Sest sa ei sure välja.
„„Ja tegelikult oli mul vaid tavaline roos.““
Tahad näha, Ezra? Tahad roose näha?
„„Tavaline roos,“ ütles ta.“
Mina olen Nick Bilton ja olete ehk kuulnud,
et soovin ühendada jõud
kõige eesrindlikuma DNA-põhise intellektuaalomandi ettevõttega maailmas,
Menagerie2100-ga.
Võite küsida, miks selline ettevõte
nagu Alpha sellise valdkonnaga liitub ja vastus on väga lihtne.
Alphat huvitab vaid üks:
leida, mis meie olevikust kuulub tulevikku.
Paremasse tulevikku.
Tulevikku, kus on geenivaramutega elevandid, orangutanid ja
viimaste kuulduste kohaselt ka küürvaalad.
Alpha hüvede pakett on erakordne.
Mul on teilt nii palju õppida.
Ja loodan, et aktsionäride heakskiiduga
liitute minuga sel teekonnal.
Tule.
Esita arhiiviseanss 008.
Kus sa viimast isast kuulsid?
See oli siin lähedal.
Leidsime teineteist taeva põhjast.
Ta erines praegusest.
Mis temaga juhtus?
Oli päev.
Taevas oli madalal.
Meie toit oli läinud.
Nii et otsisime uutest kohtadest.
Ta ei näinud, mis teda ülevalt tabas.
See tekitas temasse augud
ja ta langes.
Põhja välja.
Ta on siiani seal.
Näen ta muutuseid.
Kus see uus isane on?
Ma ei leia teda.
Sa oled vist Rebecca. Ma olen töörühmast. Hendricks.
Lõunapoolkera projekti ressursihaldur.
Peata esitus.
Vabandust, Christina ei öelnud, et keegi veel
- subjektiga töötab. - Ei, ma käin öösiti
asjade käiku kiirendamas, tead?
Aeg ruttab.
On üsna suur võimalus, et see on maailma viimane küürvaal.
Viimased kaks.
KV1998 ja isane, kellega ta suhelnud on.
On sul eileõhtusest logifailist koopia? See on blokeeritud.
Soovitaksin praegu emasele keskenduda.
Kuulasin mõningaid su salvestusi.
Meie uued ei saa hingetõmmetega elada ja surra.
Tahtsin kasutatud hääle kohta küsida.
- Hääle? - Vaala oma.
Kasutad inimese hääleavatari, mis läheb vastuollu Menagerie reeglitega.
See tekitab täpselt sellise
emotsionaalse sideme, mida soovime vältida.
Annad mind üles?
Ei, ei.
Ei. Mis iganes sulle sobib. Mina ei mõista kohut.
Üks vend töötas nahkhiirtega. Andis neile Marilyn Monroe hääle.
Ma lihtsalt vaatasin su faili. Kasutasid ka elevantidega hääleavatari.
See aitab mul sideme luua ja paremaid küsimusi esitada.
Inimhääl, mida siin kasutad,
Eve Shearer,
see on su ema, ma eeldan.
Ja see orangutan Sumatras,
kasutasid seal Omar Haddadi häält.
- Mu kadunud abikaasa. - Olgu.
Nagu ma ütlesin, mis iganes sulle sobib.
Esitasin sukeldumismeeskonnale taotluse,
et nad otsiksid isase üles ja võtaksid ehk isegi DNA proovi.
Nägid sa teda? Kuidas ta paistis?
Jah,
täna ei saa sa isasega töötada
ja kahjuks ei leia ka sukeldumismeeskond teda üles.
See, mida sa kuuled...
...on seitsme aasta tagune arhiivimaterjal Glacier Bay lähedalt.
See oli isane. Nüüd on ta surnud.
Surnud?
Kokkupõrge laevaga.
Esitasid talle surnud vaala paaritumiskutse?
Mis sul viga on, raisk?
Minul?
Oled sa ülesande kirjeldust lugenud?
Me ei päästa siin üksikuid loomi.
Tahame kogu liigi kavandit.
Ta otsib ju nüüd endale kaaslast!
Demonstreerib paaritumiskäitumist, täpselt seda meil vaja ongi.
Ma ei mõista, miks see sinu jaoks nii keeruline on.
Arvad, et me pole neid toidu ja peavarjuga ära ostnud, et infot saada?
Võib-olla sa ei teadnud, et tegime sama ka elevantidega, kellega töötasid.
Ma...
Võib-olla arvasid, et ta otsis lihtsalt inimest,
kellega päevasündmuseid arutada.
- Tähendab... - Ma ei saa selles osaleda.
Tõesti? Sa juba osaled.
Kuule, Shearer!
Mida sa siis arvasid, et me teeme?
Nad on väga targad olendid!
Jah, on küll, meie oleme samuti.
Ja kui me ei saa täit pilti ta ajust,
enne kui ta mõistab, et on viimane vaal maailmas,
siis meil pole enam äri, või mis?
Müüdavat jah mitte.
Oled koosolekuks valmis?
- Täiesti. - Olgu.
- Hästi. - Ja ma arvan, et on hea mõte...
- Tahaksin sinuga rääkida. - Rebecca.
- Mul on praegu tegemist. - See on oluline.
Võin tagasi tulla.
Te ei valetanud vaid mulle.
Valetasite talle.
Ta sureb igal juhul välja.
Vähemalt saame praegusel juhul ta tagasi tuua, kui kõik korda ajame.
Kõigepealt teeme neist küünlaid ja korsette
ja siis ajame nad laevadega alla ja täidame nende kõhud kilekottidega.
Sellest hoolimata jäävad mõned siiski kuidagi ellu.
Kuni süsihappegaas teeb ookeanist happe
ja loomal, keda ta sööb, ei kasva enam luud.
Ja nüüd...
nüüd, kus neid on järel vaid üks,
peate talle valetama.
Kui oleksid seda kõike talle alguses rääkinud,
kui hea meelega ta sulle oma elulugu oleks jutustanud?
Või oleksid võinud talle öelda, et need salvestused
asendavad täiskasvanult noorele metsikus looduses edasiantavat teavet,
sest metsikut loodust pole enam? Kas see oleks piisavalt aus?
Bilton maksab rohkem, sest just meil on viimane intervjuu
küürvaalaga.
See on võit.
Kui inimesed teaksid, mis me teeme, kui press teada saaks...
Kuidas see peaks juhtuma?
Hendricks võib selle lõpule viia.
Peame su Alaskale saatma.
- Seal on üks hundi liik... - Mis mõttes lõpule viia?
- ...Canis lupus ligoni... - Mida ta vaalale ütleb?
Kas ta ajab vaala randa, et TomorrowZoo ei saaks küürvaala?
Seda teebki või?
Vabanda mind nüüd, lähen koosolekule.
Taasesitus. Edasta isase laulu.
Pausideta.
„Lase hilise pärastlõuna valgusel küüni pragudesse paista,
mööda heinapalle üles, päike aina vajub.
Lase õhtul tulla.
Lase ritsikatel jalgu hõõruda,
kui naine kogub kokku vardad ja lõnga.
Lase õhtul tulla.
Lase kastel koguneda pika heina sisse unustatud kõplale.
Lase tähtedel särada.
Lase kuul hõbedaselt helendada.“
- Ema. - „Lase...“
Las ma...
Las ma lõpetan. Õppisin terve pagana luuletuse pähe.
Las ma...
Tahan selle ette lugeda, enne kui ma unustan, sest mu mälu...
- „Lase... lase rebasel...“ - Lõpeta. Lõpeta.
„Küll see tuleb. Sa ei pea kartma.“
Olen su peale nii kuradi vihane, ema.
- Ma tean, ma tean. - Nii kuradi vihane.
Aga kui oleksin teisiti toiminud, oleksin enda peale vihane...
ja ma ei taha surra nii, et mul jääb vaidlus pooleli, iseendaga.
Ütlesid, et doktor Carragheri sõnul läheb sul paremini.
Ma tahtsin koju tulla.
Tahtsin koju tulla. Ütlesid, et aega on.
Noh, inimesed ei ole välja suremas ja elevandid on.
See polnud sinu otsus, ema.
Su töö on oluline.
Becca, ta ei tahtnud sind kurvastada.
- Tahtis, et sa teeksid töö lõpuni. - Sa teadsid.
Miks sa ei... Mis teil viga on, raisk?
Mul on maksavähk ja põhimõtteliselt kõik ülejäänud asjad.
Ema, ei. Ei tee nalja.
Sa valetasid mulle, ema.
Valetasid mulle.
Kui sa jõuad oma looga nii kaugele, nagu mina olen,
siis sa pole enam möödunu pärast pahane.
Ja tulevikku ei ole sul ka enam asja, nii et siis jääbki praegune hetk.
See on kõik, mis meil on, praegu.
- Sellest ei piisa. - Ei.
Aga... see on kõik, mis meil on.
Nüüd on seda veidi rohkem.
Meil polegi kunagi enamat olnud.
Lõpeta edastamine.
Teisenda sisu standardsesse kõnekeelde.
Teed pole. Teed pole.
- Teed pole. Teed... - Issand jumal.
Käivita kõnemikrofon. Ära salvesta seanssi.
Kas sa kuuled mind?
Ära kuula seda, mida sa just kuulsid. Ära kuula isast. Kas kuuled mind?
Persse.
Kui oled veel seal, palun...
Sellel on põhjus, miks sa teda ei leia,
põhjus, miks ta ei vasta.
Teda ei ole olemas.
Isast ei ole.
See hääl, mida sa kuulsid, pärineb aastatetagusest ajast ja väga kaugelt.
See on kõigest salvestus.
Olgu, persse.
Persse. Ei, sa ei tea, mis on salvestus.
Olgu, kuidas ma seda selgitan?
Tahtsime su sisemaailma tundma õppida,
su elu.
Me tegime seda enda jaoks,
mitte sinu elu paremaks muutmiseks.
Suuname sind ujuma sinna, kus sa sured.
Need oleme meie, mitte isane.
Mitte vaal.
See vaal langes aastate eest.
Teda pole siin.
Ta hääl pole päris.
Uju ära.
Mine otsi toitu.
Me valetame sulle.
Seda meie liik teebki, kui meil on valus.
Me valetame.
Teda pole olemas?
Ei.
Teil on heli millelegi, mida pole olemas?
See pole päris?
Seda nimetatakse valeks.
Meil pole selle jaoks heli.
Milleks öelda midagi, mis pole päris?
On võimalik, et sa oled viimane omasuguste seas.
Me ei leia teisi. Ainult sina.
Siis on minu aeg langeda.
Ütlesid, et kui langed, algab kõik otsast.
Sinust saab kõik, mis järgneb.
Annad tagasi, mis võetud.
Jah.
Võimalik, et ühel päeval saab teid rohkem olema.
Millal?
See võtab aega.
Rohkem aega, kui kummalgi meist on.
Kuid see, mida oled mulle rääkinud, mida oleme teineteisele rääkinud...
sellega tekitatakse uusi.
Ja kuidas see teine kord erineb?
Käivita kõnemikrofon. Ära salvesta seanssi.
Märkasime, et su kinnitamata seansi kohta puuduvad täiendavad andmed.
Ma ei saanud ühendust.
Ei midagi?
Ta on läinud.
Ma ei pea sulle ilmselt meenutama, et me omame mis tahes vestluste sisu
Menagerie2100 töötaja ja sihtisendi vahel.
Ma rikkusin reegleid.
Kasutasin oma kadunud ema häält. Palun vabandust.
Seda ei juhtu enam.
Peame viimasel ajal nii paljudega hüvasti jätma.
Loomade, teineteise, tervete linnadega.
Muidugi avaldab see mõju.
Märkasin, et Alpha hakkas lahes kaevandama.
Mul on hea meel, et me enne jõudsime.
Jah, paistab, et kõigepealt meie ja nüüd nemad.
Oled Alaskal välitööl,
nii et võta kantav seade kaasa.
See on andmebaasiga ühenduses.
Külmem ilm võib Ezrale mugavam olla.
Jah. Jah.
Ma ei tule enam kooli.
- Sest sa oled haige? - Me kolime.
- Kuhu? - Alaskale.
Mu ema räägib huntidega.
Kas saame siin uuesti kokku ja räägid, mida see tähendab?
Jah. Alaskal peaks veel talv olema.
Äkki saan sulle külla tulla päris lumememme ehitama.
Lase käia. Tee lahti.
Küürvaal suri välja 2046. aastal.
Ühel hetkel oli neid planeedil üle 125 000.
Nad migreerusid suvistelt toitumisaladelt pooluste lähedalt
soojemasse vette ekvaatori ligidal, et paarituda.
Nad olid tuntud oma laulude poolest,
need keerulised häälitsused võimaldasid neil omavahel suhelda.
Raisakotkas suri välja 2039. aastal. Kuigi neid oli kunagi 80 miljonit...
Aafrika elevant suri välja 2040. aastal.
Enne väljasuremist...
Tapanuli orangutan suri välja 2045. aastal. Pärast...
Jääkaru suri välja 2043. aastal
kliimamuutusest tulenenud merejää sulamise tõttu.
- Oled valmis? - Jah.
- Kolm tundi? - Jah.
Ja sa ei maini seda kellelegi.
Ei kellelegi. Mitte kunagi.
Aga kuidas see teine kord erineb?
See muutub vaid siis, kui meie muutume.
Kui lõpetame maailma kohta valetamise.
Kui me ei eelda, et meist järgmised ajavad kõik korda, sest meie ei ajanud.
Siin sobib.
Kalu ei ole enam.
Kui oleks, siis me teaksime.
Töötan nüüd Alpha heaks.
Muidugi.
Kuidas sa tead, et ta ikka siin on?
Ma ei teagi.
Tule!
- Oled valmis? - Jah.
- Kolm, kaks, üks. - Kolm, kaks, üks.
- Kaua ma siin olla saan? - Mitte kaua.
Ega ta meid ära ei söö?
Sul on rohkem hambaid kui tal. Aga teda ei saa süüdistada ka, kui sööbki.
Ma ei tea, mida see heli tähendab.
Muusika? See tähendab igaühele midagi erinevat.
See üks teie seast, kes selle tegi, kas sa tead teda?
Me pole kohtunud, tean vaid tema muusikat.
Aga kuuled teda ikka veel?
Jah.
Tule nüüd.
Nii et saad tunda tema maailma, tundmata teda ennast?
Jah.
Ja need, keda veel ei ole?
Nemad kuulevad hääli, mida täna teeme?
Jah.
Kus ta on?
Ta on vist läinud, ema.
Seal ta ongi.
Sa õpetad nad maailmas elama.
Hoiata neid meie eest.
Sa tead, mida me võime teha, mida oleme juba teinud.
Räägi neile, kes me oleme.
Juba rääkisin.
Tõlkinud Vivika Aleksejev